**Axă radicală**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*costum fosforescent multidimensional\*

îmbrățișarea mamei dă consistență abisului

și nume

corsar prin galaxii împrumutate

umplu arterele timpului cu nestemate

scot radicalii liberi din spațiu

inspir

expir lumină

și învăț să dansez iubirea la nivel de maestru

când expiră contracțiile clipei

pot să iau golgota în spate

și să m-arunc

de partea cealaltă a înălțării

mama

tăcerea răstignește abisul

în mine